Source: http://www.biztositobank.hu/jegyzokonyv-2014-09-17
Timestamp: 2018-01-18 09:45:23
Document Index: 30517219

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

JEGYZŐKÖNYV (2014-09-17)
Címlap » JEGYZŐKÖNYV (2014-09-17)
Pf.II.20.065/2014/7. szám
ING Biztosító Zrt. felperesnek
Placz József alperes ellen
személyiségi jog megsértésének megállapítása iránt indított perében
a Szegedi Ítélőtábla fellebbezési Pf.II. tanácsa előtt
2014. évi szeptember hó 17. napján 9.15 órára kitűzött, ténylegesen - az előző tárgyalás elhúzódása miatt - 9.30 órakor megkezdett, a
Szeged, Sóhordó u 5. fszt. 10. számú tárgyalótermében nyilvánosan megtartott tárgyalásról.
J E L E N V A N N A K :
A bíróság részéről: A felek részéről:
Dr. Szeghő Katalin Felperes képviseletében:
a tanács elnöke Dr. Nemescsói András ügyvéd helyett:
Dr. Radics György Viktor ügyvéd
Bereczkyné dr. Lengyel Nóra
Alperes személyesen és képviseletében:
Dr. Szőke Péter ügyvéd
Zanóczné dr. Ocskó Erzsébet
táblabíró
Dr. Gruber Katalin Anna
A fellebbezési tárgyalás megnyitása után Bereczkyné dr. Lengyel Nóra bíró előadta az ügyet, ismertette az elsőfokú bíróság ítéletét és az alperes 9. sorszámú fellebbezését.
Alperesi képviselő: Fellebbezésemet az írásbelivel egyezően változatlan tartalommal fenntartom.
Felperesi képviselő: Kérem az elsőfokú bíróság ítéletének helybenhagyását, az alperes perköltségben történő marasztalását.
A tanács elnöke a Pp. 3. § (3) bekezdésére figyelemmel tájékoztatja a feleket, hogy a perbeli jogvita elbírálása szempontjából bizonyításra szoruló tény, miszerint: a felperes jogosulatlanul végzett az általa kezelt eszközalapokba elhelyezett pénzeszközök tekintetében átcsoportosításokat, és ezzel a befektető ügyfeleknek kárt okozott. A bizonyításra az alperes köteles. Ha bizonyítási kötelezettségének nem tesz eleget, a bíróság a jogvitát a rendelkezésre álló adatok alapján bírálja el.
Tájékoztatja továbbá az ítélőtábla az alperest, hogy a fenti körülmény bizonyítása szakértő bevonásával lehetséges, a szakértői költségek előlegezése az alperest terheli. A szakértői bizonyítás bonyolultságára és terjedelmére tekintettel indokoltnak mutatkozik továbbá előzetes szakértői munkaterv és költségkalkuláció beszerezése a kirendelendő szakértőtől, amelynek az ítélőtábla által becsült 100 000 (egyszázezer) Ft költségét az alperesnek kell előlegeznie.
Alperes személyesen: A bíróság tájékoztatását tudomásul vettem, a szakértői díj előlegezését vállalom annak ismeretében is, hogy nem kizárt, miszerint magának a szakértői véleménynek a költsége akár milliós nagyságrendű is lehet.
A bíróság halk tanácskozásban meghozta, a tanács elnöke kihirdette az alábbi
Az ítélőtábla a mai tárgyalást elhalasztja.
Felhívja az alperest, hogy e végzés kihirdetésétől számított 8 napon belül helyezzen elnöki letétbe az ítélőtábla gazdasági hivatalánál 100 000 (egyszázezer) Ft-ot a szakértői munkaterv és költségkalkuláció költségeinek előlegezésére.
Felhívja továbbá a peres feleket, hogy ugyancsak e végzés kihirdetésétől számított 8 napon belül nyilatkozzanak, milyen kérdések feltevését indítványozzák a szakértő részére.
Az ítélőtábla figyelmezteti az alperest, ha a fenti határidőn belül a költségelőlegezési kötelezettségének nem tesz eleget, a bíróság a szakértői bizonyítást mellőzi, és a jogvitát a rendelkezésre álló adatok alapján bírálja el (Pp. 141. § (6) bekezdés). Ha a 8 napos határidőn túl előlegezi a szakértői költséget, a bíróság a szakértői bizonyítást a Pp. 3. § (4) bekezdésében foglaltakra figyelemmel mellőzi.
A bíróság új tárgyalási napot hivatalból, a fenti felhívás eredményétől függően tűz.
Pf.II.20.065/2014/7. szám - 3 -
Felperesi képviselő: Én jelezni kívánom, hogy azt követően tudom előterjeszteni a szakértőhöz intézendő kérdésekre vonatkozó indítványomat, ha ismerem az alperes által feltenni kívánt kérdéseket, illetve ha tisztázódik, hogy az alperes eleget tett-e a költségelőlegezési kötelezettségének.
A felek a jegyzőkönyvet kérik megküldeni az e-mail címükre.
Jegyzőkönyv lezárva: 10.00 órakor
Dr. Szeghő Katalin sk.
Lázár Andrea sk.
Tájékoztatás: Jelen, e-mailen megküldött irat nem minősül közokiratnak, kiadmánynak, másolatnak !